रावी न्यूज
गुरदासपुर। गांव वडाला बांगर में दिल्ली से लौटे किसान नेता गुरनाद सिंह (38) की ठंड लगने की वजह से मौत हो गई। मृतक के शव का गांव में अंतिम संस्कार कर दिया गया है।
किसान व जवान भलाई यूनियन के प्रधान सुखदेव सिंह ने बताया कि किसान गुरनाद सिंह किसान व जवान भलाई यूनियन के ब्लाक कलानौर से प्रधान उल्फत सिंह के चचेरे भाई थे। किसान गुरनाद सिंह दिल्ली में चल रहे किसान आंदोलन में शामिल रहे और 17 फरवरी को संयुक्त मोर्चे किसान द्वारा गुरदासपुर में क्रमवार चल रही भूख हड़ताल में भी गुरनाद सिंह ने हिस्सा लिया गया है। उनकी मौत के गांव गांव में शोक की लहर है। उनका गांव के ही शमशानघाट में अंतिम संस्कार कर दिया गया। इस मौके पर निर्मल सिंह, हरविदरपाल सिंह, जसपाल सिंह, सुखचैन सिंह हरभजन सिंह, मनजिदर सिंह, सुखविदर सिंह, गोकुल सिंह, मनताज सिंह आदि ने परिवार के साथ दुख व्यक्त किया।